**Revelație**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mușc din tine ca din pâine;

Tu, pe mine, doar mă sorbi

Din priviri, ca pe un bine,

Ce ți-e teamă să-l aprobi.

Să nu crezi că nu 'nțeleg

Limbajul privirii tale,

Ce mă imploră să neg,

C-am fi precum două zale.

Și-nțeleg și a ta teamă,

Căci doar este pe măsura

Dragostei ce te blesteamă,

Că nu îți asculți natura.

Intuiesc și de ce taci,

Când îmi urlu-aprins iubirea...

Parcă-ai vrea să mă provoci,

Să scot la tine securea...

Să vezi dacă sunt în stare,

Să-ți despic în două teama,

Să te fac să-mi dai crezare,

Că nu m-aș pune cu karma.

Deși, eu ți-o spun direct:

N-aș putea trăda iubirea!

Oi fi eu puțin defect ,

Dar sigur îmi știu menirea.